Ereliukas

Ereliukas () – sovietinis masinis dviejų ratų rėminis dviratis, kurio ratai – 533 mm (24 colių) skersmens, skirtas 7–14 metų vaikams. 

 Istorija 
Pirmuosius V-72 modelio „Ereliuko“ dviračius gamino Minsko motociklų ir dviračių gamykla, kuri buvo sukurta, išvežus iš Vokietijos dviračių gamybos linijas po Antrojo pasaulinio karo. Be „Ereliukų“ gamykloje masiškai gaminti ir dviračiai V-16 bei mergaitėms skirti V-82 modelio dviračiai „Kregždutė“ (Ласточка). Visi modeliai gaminti pagal prieškarinių vokiškų dviračių dizainą. 

Dviračius „Ereliukas“ ir „Kregždutė“ Minsko gamykla gamino 1949–1951 m. Dėl motociklo M-1M (vokiečių DKW RT-125 kopija) gamybos plėtros, dviračių gamyba buvo perkelta į Šiaulių „Vairo“ dviračių ir variklių gamyklą. „Ereliuko“ V-72 modelis buvo gaminamas be reikšmingų dizaino pakeitimų nuo 1951 iki 1978 m.„Ereliukų“ gamykla į aštuntą gyvavimo dešimtmetį rieda elektriniais dviračiais „Ereliuko“ modeliai turėjo išlenktą dvigubą viršutinį rėmo vamzdį, pereinantį į viršutinę galinių šakių dalį. Vėliau, naujasis 171-812 modelis buvo gaminamas su tiesiu viršutiniu vamzdžiu pagal Charkovo dviračių gamykloje gaminamų suaugusiems skirtų „Ukrainos“ dviračių (V-110 modelio) pavyzdį. 

Dviratis buvo labai populiarus Sovietų Sąjungos teritorijoje, eksportuotas ir į užsienio šalis. Iki 1960 m. pagamintas 1 mln., o iki 1984 m. – 10 mln. „Ereliukų“; 1986 m. jų pagaminta 389 700.Šiaulių dviračių gamykla švenčia 70-metį: ar pamenate pirmuosiuos „Ereliukus“?, Delfi, 2018-12-05. Nuoroda tikrinta 2020-09-16.„Baltic vairas“, Visuotinė lietuvių enciklopedija, 2020-02-20. Nuoroda tikrinta 2020-09-16.

 Charakteristikos   
 Modelis  171-831,171-821 GOST 6693-74  Pagrindas, mm  975  Rėmo aukštis, mm  440  Vairas  pasukamas, reguliuojamas aukštis  Varančiosios žvaigždutės dantų skaičius  44  Varomos žvaigždutės dantų skaičius  19  Galinio rato stebulė  laisvaeigis stabdis  Padangos dydis, mm  37–533 (24 × 1,5)  Grandinė  PR 12, 7-900-2, GOST 13658-75 (100 grandžių)  Svoris be priedų ir įrangos, kg  12,5 

Šaltiniai

Nuorodos

Category:Dviračiai